બીઆરટીએસમાં સ્થાનિકો દ્વારા અનેક વખત રજૂઆત કરવામાં આવી હોવી છતાં કોઈ વ્યવસ્થા કરવામાં નથી આવતી. આ વિસ્તારમાં બીઆરટીએસ દ્વારા શહેરનાં સાયન્સ સિટી એપ્રોચથી ઓઢવ એસપી રિંગ રોડ અને સાયન્સ સિટીથી મણિનગર સુધી બસની સુવિધા શરૂ કરવામાં આવી છે અને આ સ્થળે બસ સ્ટેન્ડની જગ્યાએ ટિકિટ માટે બૂથ મૂકવામાં આવ્યું છે. આ બૂથની સામે જ નવું બીઆરટીએસ બસ સ્ટેન્ડ તૈયાર થઇ ગયું છે, પરંતુ તે હજુ સુધી ચાલુ ન કરાતાં સિનિયર સિટીઝન તેમજ બાળકોને ટિકિટ લેવા માટે ૧ર૦ મીટર જેટલો રસ્તો ક્રોસ કરીને બે‌રિકેડ નીચેથી જવું પડે છે. મુસાફરોને આ વિસ્તારમાં અન્ય કોઈ સુવિધા ન હોવાથી મજબૂરીથી આ રોડ ક્રોસ કરીને ટિકિટ લેવા જવું પડે છે, જ્યારે બીઆરટીએસનાં અધિકારીઓ એકબીજાને ખો આપી જવાબદારીમાંથી છટકી રહ્યા છે.